कोंडपल्ली
कोंडपल्ली (Kondapalli) भारत के आन्ध्र प्रदेश राज्य के कृष्णा ज़िले में स्थित एक गाँव है। राष्ट्रीय राजमार्ग 30 यहाँ से गुज़रता है। कोंडपल्ली अपने लकड़ी के तराशे गए खिलौनों के लिए प्रसिद्ध है। यह विजयवाड़ा के समीप स्थित है और उसका उपनगर बनता जा रहा है।
कोंडागाँव
कोंडागाँव राष्ट्रीय राजमार्ग 30 पर स्थित है। यह छत्तीसगढ़ के दंडकारण्य पठार का हिस्सा है. यहाँ धारवाड़ शैल का विस्तार है। यहाँ पर लाल -बलुई मिट्टी पाई जाती है। यह नारंगी नदी के तट पर स्थित है। नारंगी नदी का उद्गम माकड़ी तहसील से होता है। यह इंद्रावती नदी की सहायक नदी है। यहाँ का प्रमुख आकर्षण डोंगरी गुड़ा है। डोंगरी गुडा में जैव विविधता पार्क की स्थापना की गयी है। हाल ही में कोंडागांव में भारत सरकार के स्वदेश दर्शन योजना के तहत एक रिसोर्ट की स्थापना की गयी है जिसका नाम धनकुल एथनिक रिसोर्ट है। इसका प्रमुख उद्देश्य जनजाति संस्कृति से लोगों को परिचित कराना है।